สวัสดี หนูอายุ17ปี ส่วนสูง158 น้ำหนัก48 คือว่าประจำเดือนของเดือนตุลามาวันที่28-3พฤศจิกายน แต่หลังจากนั้นแค่9วันประจำเดือนมาอีก คือวันที่13-19พฤศจิกายน และหลังจากนั้นอีกแค่11วันประจำเดือนก็มาอีกรอบ คือวันที่1-8ธันวาคม และหลังจากนั้นอีก10วันมันก็มาอีกรอบ คือวันที่18จนถึงวันนี้วันที่21 ครั้งนี้สีเลือดสดมากๆแต่ไม่มีอาการใดๆค่ะ หนูจะเป็นอะไรหรือเปล่าคะ
สวัสดีค่ะ หากได้มีเลือดออกในวันที่ 28 ต.ค. ถึง 3 พ.ย. แล้วได้มีเลือดออกมาอีกในวันที่ 13-19 พ.ย. วันที่ 1-8 ธ.ค. และวันที่ 18-21 ธ.ค. ถือว่ามีระยะห่างระหว่างรอบประจำเดือนที่สั้นกว่าปกติ (โดยปกติ ควรมากกว่า 21 วันขึ้นไป) ทั้งนี้ หากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ ก็อาจเกิดจาก- การผลิตฮอร์โมนของรังไข่ที่ผิดปกติ- มีภาวะไทรอยด์ฮอร์โมนผิดปกติ- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากไม่ได้เกิดจากการตั้งครรภ์ ไม่ได้ใช้ยาใดๆ และยังคงมีระยะห่างระหว่างรอบประจำเดือนที่สั้นกว่าปกติ แนะนำควรไปพบแพทย์เพื่อตรวจหาสาเหตุค่ะ ไม่ควรปล่อยให้มีประจำเดือนมาบ่อยๆ เพราะอาจทำให้เกิดภาวะโลหิตจางตามมาได้ค่ะ